Ons sal Loerieroep sterk aanbeveel. Lydia se gasvryheid en oog vir detail is ongelooflik. Die uitsig is asemrowend, geriewe netjies en sekuriteit uit die boonste rakke met Carlos aan die spits. Ons sal vir seker weer soontoe gaan!
Pragtige omgewing in die laeveld. Die gasvrou was baie gaaf en het haar uitstekend van haar taak gekwyt.
Dit is 'n netjiese eenheid wat baie gemaklik ingerig is. Die tannie is baie vriendelik en ek het onmiddellik tuis gevoel. Sal definitief weer daar wil gaan bly!
'n Pragtige plek met 'n ongelooflike uitsig en gasvryheid. Dierbare, pragtige honde en genoeg rondhardloop- en speelplek vir kinders.
So 'n kombinasie van ongelooflike gasvryheid en sorg om gemak van gaste te verseker, het ons lanklaas ervaar. Die eenheid is baie kunstig versier en goed toegerus, met komplimentêre koffie, tee, melk, suiker en beskuit (heerlik!). Daar is ook 'n haardroër gewees. Die goeie kwaliteit van linne en handdoeke, asook die stortseep, sjampoe en lyfroom word baie waardeer. Die pragtige tuin is toeganklik met houttafel en bankies en die parkering is reg voor die deur. Lidia het ook 'n uitstekende kennis van die omgewing en kan oulike wenke gee oor besienswaardighede. ...
Wonderlike bosveldgasvryheid! Lidia doen werklik baie moeite om jou te bederf en tuis te laat voel. 'n Lafenis vir die siel!